Ζούμε σε ένα έθνος φαρμακευτικής αγωγής.
Τέσσερα κόμμα πέντε δις συνταγογραφήσεις θα γίνουν από γιατρούς σαν κι εμένα φέτος,
μόνο στις Ηνωμένες Πολιτείες.
Αυτό είναι 15 για κάθε άντρα, γυναίκα και παιδί.
Και για τους περισσότερους, η εμπειρία μας με τη φαρμακευτική αγωγή
συχνά μπερδεύει αριθμό χαπιών, οδηγιών, παρενεργειών, μία δοσολογία για όλους,
που πολλές φορές δεν παίρνουμε όπως έχει συνταγογραφηθεί.
Και αυτό συνεπάγεται τρομερό κόστος
σε χρόνο, σε χρήματα και στην υγεία μας.
Και στην τωρινή εκθετική, συνδεδεμένη, οδηγούμενη από δεδομένα εποχή μας
νομίζω ότι μπορούμε και πρέπει να το κάνουμε καλύτερα.
Ας δούμε μερικές από τις προκλήσεις που αντιμετωπίζουμε
και μερικές δυνατές λύσεις.
Ας αρχίσουμε με το γεγονός
ότι πολλά φάρμακα δεν λειτουργούν γι' αυτούς που έχουν συνταγογραφηθεί.
Τα 10 φάρμακα με τον μεγαλύτερο τζίρο στις Ηνωμένες Πολιτείες φέτος,
μόνο ο ένας στους τέσσερις έως ένας στους 23 ωφελούνται από αυτά.
Αυτό είναι σπουδαίο αν είσαι ο ένας, αλλά τι γίνεται με τους υπόλοιπους;
Επιπλέον, τα φάρμακα, όταν καμιά φορά δεν λειτουργούν,
μπορούν ακόμη να έχουν παρενέργειες.
Στους τέσσερις που παίρνουμε ασπιρίνη
για να μειώσουμε τον κίνδυνο καρδιαγγειακής νόσου,
ο ένας είναι ανθεκτικός στην ασπιρίνη χωρίς να το γνωρίζει.
Και πάλι όμως διατρέχει τον ίδιο κίνδυνο γαστρορραγίας
που σκοτώνει χιλιάδες ετησίως.
Τέτοιες ανεπιθύμητες αντιδράσεις,
σύμφωνα με μερικές εκτιμήσεις,
είναι ο τέταρτος λόγος θανάτου στις Ηνωμένες Πολιτείες.
Ο ίδιος ο παππούς μου πέθανε από μία μόνο δόση αντιβιοτικού
που του προκάλεσε νεφρική ανεπάρκεια.
Τώρα, οι ανεπιθύμητες αντιδράσεις και οι παρενέργειες
πολύ συχνά έχουν σχέση με τις δυσκολία καθορισμού της δοσολογίας.
Εκπαιδεύτηκα στην παιδιατρική -για μικρούς-
στην εσωτερική ιατρική -για μεγάλους-
έτσι μία νύχτα θα είχα εφημερία στη ΜΕΘΝ,
ρυθμίζοντας με προσοχή τη δόση σε κλάσμα του μιλιγκράμ
ως αγωγή για μωρό στη ΜΕΘΝ.
Την επόμενη νύχτα -εφημερία στα επείγοντα-
κουράρω έναν εργάτη 180 κιλών ή έναν φιλάσθενο ασθενή γηροκομείου,
οι οποίοι, κατά κανόνα, συνήθως θα έπαιρναν την ίδια δόση αγωγής
από τη συνταγή.
Που σημαίνει ότι τις περισσότερες φορές αναλογικά ο εργάτης έπαιρνε μικρή δόση,
κι ο ασθενής του γηροκομείου μεγαλύτερη της κατάλληλης.
Πέρα από την ηλικία και το βάρος,
τείνουμε να αγνοούμε τις διαφορές στη δοσολογία ανά φύλο και φυλή.
Τώρα, πέρα από αυτό, γνωρίζουμε ότι έχουμε μια τεράστια πρόκληση
με μη συμμόρφωση και χαμηλή τήρηση της θεραπείας.
Πολλοί από εμάς που πρέπει να παίρνουμε τα φάρμακά μας
δεν τα παίρνουμε ή τα παίρνουμε με λάθος τρόπο.
Ξέρετε, το 40% των ενηλίκων στις ΗΠΑ, άνω των 65,
παίρνουν πέντε ή και παραπάνω συνταγογραφημένα φάρμακα.
Μερικές φορές 15 και πάνω.
Ακόμη και μικρές βελτιώσεις στην τήρηση της θεραπείας
μπορούν να σώσουν χρήματα και ζωές.
Έτσι, καθώς σκεφτόμαστε το μέλλον,
νομίζετε ότι εδώ πού βρισκόμαστε σήμερα
-καθώς συχνά ακούμε για έξυπνα, προσωποποιημένα, στοχευμένα φάρμακα,
Διαδίκτυο των Πραγμάτων, γονιδιακή θεραπεία, ΤΝ-
ότι έχουμε ήδη φτάσει στην εποχή της ιατρικής ακριβείας.
Στην πραγματικότητα, ακόμη ζούμε σε μια εποχή
εμπειρικής, ψαχτής ιατρικής ανακρίβειας.
Νομίζω ότι μπορούμε καλύτερα.
Αν βρίσκαμε νέους τρόπους για ευκολότερη λήψη φαρμάκων;
Για να βρούμε τις κατάλληλες δοσολογίες και συνδυασμούς για εσάς;
Αν ξεφεύγαμε από την εποχή μας
που τεχνολογία αιχμής θεωρούνται οι κόφτες χαπιών και οι μηχανές φαξ,
σε μια εποχή που θα μπορούσαμε να έχουμε καλύτερα αποτελέσματα, χαμηλότερα κόστη,
σώζοντας ζωές και χώρο στο ντουλάπι του φαρμακείου σας;
Νομίζω ότι μέρος της λύσης είναι όλοι οι αναδυόμενοι τρόποι
μέτρησης και σύνδεσης της πληροφορίας της υγειονομικής μας περίθαλψης.
Σήμερα, ζούμε σε έναν αντιδραστικό κόσμο περίθαλψης αρρώστων,
με απομονωμένες πληροφορίες που δεν ρέουν.
Μπορούμε να κινούμαστε σε έναν πιο συνεχή, σε πραγματικό χρόνο,
ενεργό κόσμο πραγματικής υγειονομικής περίθαλψης.
Ξεκινά με τον αναδυόμενο κόσμο του ποσοτικοποιημένου εαυτού.
Πολλές μετρήσεις γίνονται σήμερα για τη φυσιολογία και τη συμπεριφορά μας
και μένουν κλεισμένες σε τηλέφωνά και ζυγαριές,
αλλά αρχίζουν να τις βλέπουν οι γιατροί, οι φροντιστές μας,
ώστε να μπορούν να βελτιστοποιήσουν την πρόληψη, τη διάγνωση και τη θεραπεία.
Και όταν το καταφέρουμε, μπορούμε να κάνουμε ενδιαφέροντα πράγματα.
Για παράδειγμα, η υπέρταση.
Ο νούμερο ένα παράγοντας κινδύνου για πρόωρο θάνατο και νοσηρότητα παγκοσμίως.
Οι μισοί ενήλικες Αμερικανοί, κατά προσέγγιση, έχουν υπέρταση,
λιγότεροι από τους μισούς την έχουν υπό έλεγχο.
Επειδή συχνά χρειάζονται δύο ή τρεις διαφορετικές κλάσεις φαρμάκων,
είναι δύσκολο να τηρηθεί η θεραπεία και να ρυθμιστούν τα φάρμακα της πίεσης.
Έχουμε 500 θανάτους που θα μπορούσαν να προληφθούν από μη ελεγχόμενη υπέρταση
στις ΗΠΑ, κάθε μέρα.
Αλλά τώρα είμαστε στην εποχή των συνδεδεμένων μετρητών πίεσης.
Ο ΕΟΦ μόλις ενέκρινε έναν μετρητή αρτηριακής πίεσης
που πάει στο τηλέφωνό σας.
Τώρα υπάρχουν πρωτότυπα συσκευών πίεσης χωρίς μανσέτα βασισμένα σε ραντάρ
που μετρούν συνεχώς την πίεσή σας.
Έτσι στο μέλλον θα μπορούσα -
αντί να μετράω την πίεση μου επιτόπου στην κλινική,
ο γιατρός θα βλέπει τιμές και τις τάσεις σε πραγματικό χρόνο,
και να τα ρυθμίζει αναλόγως,
με τη βοήθεια ενός αλγόριθμου δοσολογίας πίεσης,
ή χρησιμοποιώντας το Διαδίκτυο των Πραγμάτων.
Η τεχνολογία σήμερα μπορεί να κάνει ακόμη περισσότερα.
Το έξυπνο ρολόι μου έχει ήδη ενσωματωμένο ΗΚΓ,
που μπορεί να διαβαστεί από τεχνητή νοημοσύνη.
Φοράω ένα μικρό έμπλαστρο, στο μέγεθος ενός τσιρότου,
που εκπέμπει τα ζωτικά μου σημεία σε πραγματικό χρόνο.
Ας ρίξουμε μια ματιά.
Είναι λιγάκι ανησυχητικά αυτή τη στιγμή.
(Γέλια)
Η ιατρική μου ομάδα ή εγώ μπορούμε να δούμε
όχι μόνο τα τρέχοντα ζωτικά μου σημεία,
αλλά και τα αναδρομικά μου δεδομένα,
και πάλι, θα χρησιμοποιούνταν για να αλλάξουν τη δοσολογία και τα φάρμακα.
Ακόμη και το βάρος μου μπορεί να υπέρ-ποσοτικοποιηθεί.
Το βάρος μου, τώρα ο σωματότυπος, πόση μάζα σώματος, λίπος,
μυική μάζα μπορεί να έχω,
και να χρησιμοποιηθούν για να βελτιστοποιήσουν την πρόληψη ή θεραπεία.
Και δεν είναι μόνο για γκατζετάκηδες.
Οι μηχανικοί στο ΜΙΤ έχουν τροποποιήσει το wi-fi
έτσι ώστε να συνδεόμαστε και να συλλέγουμε τα ζωτικά μας σημεία,
από τα συνδεδεμένα δαχτυλίδια και έξυπνα στρώματα.
Μπορούμε να μοιραζόμαστε αυτή την ψηφιακή εξάτμιση,
ακόμη και να την πληθοπορίσουμε, μοιράζοντας τις πληροφορίες υγείας μας,
όπως κάνουμε με τους χάρτες Google στην οδήγηση,
για να βελτιώσουμε -- όχι την οδήγησή μας αλλά την παγκόσμια εμπειρία στην υγεία.
Είναι υπέροχο.
Μπορούμε να συλλέξουμε αυτές τις πληροφορίες.
Αν τα εργαστήριά σας μπορούσαν να πάνε από το κεντρικό εργαστήριο
στο σπίτι σας, στο τηλέφωνό σας, ακόμη και μέσα στο σώμα μας
για να μετρήσουν τα επίπεδα του φαρμάκου ή άλλες παραμέτρους;
Είμαστε στην εποχή της γονιδιωματικής.
Έχω αλληλουχηθεί, είναι λιγότερο από 1.000 δολάρια σήμερα.
και αρχίζω να κατανοώ τη φαρμακογονιδιωματική μου -
ανάλογα με τα γονίδιά μου αν χρειάζομαι υψηλή ή χαμηλή δόση,
ή ίσως μια τελείως διαφορετική αγωγή.
Φανταστείτε ότι ο γιατρός σας ή ο φαρμακοποιός σας
είχε αυτές τις πληροφορίες ενσωματωμένες στη ροή εργασιών του,
εμπλουτισμένη με τεχνητή νοημοσύνη, ΤΝ,
ή όπως μου αρέσει να τη λέω, ΝΕ, νοήμονα εμπλουτισμό,
για να εκμεταλλευτεί αυτές τις πληροφορίες,
ώστε να βρει από τα σχεδόν 18.000 εγκεκριμένα φάρμακα,
ποια θα ήταν η σωστή δόση και συνδυασμός για εσάς.
Ίσως τώρα μπορούμε να βελτιστοποιήσουμε τα φάρμακα και τη δοσολογία σας,
αλλά το πρόβλημα είναι ότι ακόμη χρησιμοποιούμε
αυτή την τρομερή τεχνολογία για να ελέγχουμε τα φάρμακά μας.
Και φυσικά, αυτές οι τεχνολογίες εξελίσσονται,
υπάρχουν συνδεδεμένοι διανομείς, εφαρμογές υπενθύμισης,
μπουκάλια χαπιών με έξυπνα καπάκια
που στέλνουν SMS ή τουίτ σε εσάς ή στη μητέρα σας
αν δεν πάρετε τα φάρμακά σας.
Η PillPack μόλις αποκτήθηκε από την Amazon,
έτσι σύντομα θα έχουμε παράδοση φαρμάκων την ίδια μέρα
από μη επανδρωμένο αεροσκάφος.
Όλα αυτά τα πράγματα είναι δυνατά σήμερα,
αλλά συνεχίζουμε να παίρνουμε πολλαπλά χάπια.
Μπορούμε να το απλοποιήσουμε;
Μία λύση είναι να κάνουμε καλύτερη χρήση του πολυχαπιού.
Το πολυχάπι είναι η ενσωμάτωση πολλαπλών φαρμάκων σε ένα μόνο χάπι.
Υπάρχει ήδη σε απλές μη συνταγογραφούμενες θεραπείες για κρυολόγημα και γρίπη.
Έχουν γίνει και μελέτες για προληπτικό πολυχάπι,
δίνοντας συνδυασμούς στατινών, υπέρτασης, ασπιρίνης,
που σε τυχαιοποιημένες μελέτες
φαίνονται να μειώνουν δραματικά τον κίνδυνο σε σύγκριση με ψευδοφάρμακο.
Αλλά αυτά τα πολυχάπια δεν ήταν βελτιστοποιημένα για το άτομο.
Αν μπορούσαμε να βελτιστοποιήσουμε το προσωποποιημένο σας πολυχάπι;
Θα ήταν φτιαγμένο, βασισμένο και μπορούσε να προσαρμοστεί σε εσάς
ακόμη και κάθε μέρα.
Τώρα με την τρισδιάστατη εκτύπωση
μπορείτε να εκτυπώσετε προσωποποιημένα σιδεράκια,
βοηθήματα ακοής, ορθοπεδικές συσκευές,
ακόμη κι εγώ έχω σκαναριστεί και μου έχουν φτιάξει τζιν στα μέτρα μου.
Αυτό με έβαλε σε σκέψεις,
αν θα μπορούσαμε να τυπώσουμε τρισδιάστατα το προσωποποιημένο σας πολυχάπι;
Έτσι αντί να πάρω έξι φάρμακα, για παράδειγμα,
θα μπορούσα να τα ενσωματώσω σε ένα.
Θα είχαμε ευκολότερη λήψη, βελτίωση στην τήρηση της θεραπείας
και ίσως να μπορούσε να ενσωματώσει συμπληρώματα,
όπως βιταμίνη D ή CoQ10.
Έτσι με λίγη βοήθεια -αυτά τα λέω «IntelliMeds»-
και με τη βοήθεια της ομάδας μηχανικών της IntelliMedicine,
φτιάξαμε το πρωτότυπο του πρώτου εκτυπωτή IntelliMedicine.
Να πώς δουλεύει:
Αντί για πλήρη χάπια, έχουμε μικρά μικροφάρμακα,
ένα ή δύο μιλιγκράμ το καθένα,
ταξινομημένα και επιλεγμένα ανάλογα με τη δοσολογία και συνδυασμό
που χρειάζεται ένα άτομο.
Φυσικά, θα είναι δοσολογίες και συνδυασμοί που μπορείτε να πάρετε μαζί,
φάρμακα εγκεκριμένα από τον ΕΟΦ.
Θα μπορούσαμε να αλλάξουμε τη φαρμακοκινητική
κάνοντας στρώσεις σε διάφορα στοιχεία στα μεμονωμένα μικροφάρμακα.
Και όταν πατάμε εκτύπωση,
τυπώνετε τον συνδυασμό φαρμάκων που μπορεί να χρειάζεστε
οποιαδήποτε μέρα.
Και θα ξεκινούσαμε με γενόσημα φαρμακα για τα πιο συνηθισμένα προβλήματα.
Περίπου το 90% των συνταγογραφούμενων φαρμάκων
είναι γενόσημα χαμηλού κόστους.
Και αφού τυπώσαμε το χάπι, μπορούμε να κάνουμε διάφορα διασκεδαστικά.
Μπορούμε να τυπώσουμε το όνομα του ασθενή,
την ημερομηνία, την ημέρα της εβδομάδας, έναν κωδικό QR.
Μπορούμε να τυπώσουμε φάρμακα με μειούμενη δόση
για ασθενή που μειώνει τα στεροειδή ή μειώνει τα παυσίπονα.
Αυτή είναι μια πραγματική ματιά στο πρωτότυπο του εκτυπωτή IntelliMedicine.
Το αποκαλύπτω εδώ.
Έχει περίπου 16 διαφορετικά σιλό,
το καθένα περιέχει μεμονωμένα μικροφάρμακα.
Τώρα μπορώ να ρυθμίσω στο λογισμικό μεμονωμένες δοσολογίες.
Και όταν το κάνω αυτό, το ρομποτικό χέρι ρυθμίζει
το ύψος στα καψάκια ελεγχόμενης αποδέσμευσης
και θα απελευθερωθούν τα μικροφάρμακα.
Τώρα μπορώ -
Η αυτοματοποιημένη διαδικασία θα κάνει τον κύκλο
για να σιγουρευτεί ότι φορτώθηκαν τα μικροφάρμακα.
Και όταν πατήσω εκτύπωση,
θα πέσουν όλα μέσα από τη συσκευή,
και τώρα βγάζω το προσωποποιημένο μου εκτυπωμένο πολυχάπι,
με τις δοσολογίες και φάρμακα που προορίζονται για μένα.
Μπορούμε να ρίξουμε μια ματιά, αν δείτε πίσω στα σλάιντ,
μπορείτε να δείτε όλη τη διαδικασία, μπορείτε να δείτε την επιλογή των σιλό,
τα χάπια να κατεβαίνουν στα διάφορα σιλό,
και να συλλέγονται στη μεμονωμένη κάψουλα.
Είναι υπέροχο,
μπορώ να εκτυπώσω φάρμακα βασισμένα σε μένα,
αντί να παίρνω έξι χάπια.
Μπορώ να κοιτάξω την προσωπική μου δοσολογία,
το έξυπνο ρολόι μου βλέπει την πίεση μου,
χρειάστηκα μια ρύθμιση στα φάρμακα για την πίεσή μου,
το επίπεδο βαρφαρίνης - το αίμα μου είναι πολύ αραιό,
έτσι μείωσα τη δόση μικροφαρμάκου της βαρφαρίνης, ένα αντιπηκτικό αίματος.
Έτσι, μπορεί να ρυθμιστεί έξυπνα, μέρα με τη μέρα,
προγραμματισμένο από το γιατρό ή τον καρδιολόγο μου.
Εννοείται ότι μεγαλύτεροι, γρηγορότεροι εκτυπωτές σαν αυτόν,
θα μπορούσαν να βρίσκονται στο φαρμακείο της γειτονιάς,
στο γραφείο του γιατρού σας, σε μια επαρχιακή κλινική.
Αλλά θα μπορούσε να συρρικνωθεί και να είναι σπίτι σας,
με ενσωματωμένα φυσίγγια σαν αυτό, που παραδίδονται με μη επανδρωμένα αεροσκάφη.
Θα μπορούν να εκτυπώνουν το προσωποποιημένο σας πολυχάπι
κάθε πρωί στην κουζίνα σας ή στον πάγκο του μπάνιου σας.
Νομίζω ότι θα μπορούσε να εξελιχθεί
σε έναν απίστευτο τρόπο να βελτιωθεί η τήρηση της θεραπείας παγκοσμίως.
Ελπίζω ότι μπορούμε να ξαναφανταστούμε το μέλλον της ιατρικής με νέους τρόπους,
πηγαίνοντας από το πολυφαρμακείο,
το ίδιο για όλους, τη χαμηλή τήρηση θεραπείας και τις επιπλοκές,
σε μια εποχή προσωποποιημένων, κατά παραγγελία φαρμάκων ακριβείας,
που μπορούν να μας πάρουν και να προσωποποιήσουν την υγεία μας
και την υγεία και τα φάρμακα σε ολόκληρο τον πλανήτη.
Σας ευχαριστώ πολύ.
(Χειροκρότημα)
Οικοδεσπότης: Ντάνιελ, είναι φανταστικό.
Πραγματικά υπέροχο.
Μια ερώτηση, όμως.
Πόσος καιρός θα περάσει μέχρι, ας πούμε, ο ασθενής του γηροκομείου που ανέφερες
να μπορεί να εκτυπώσει τα χάπια του στο σπίτι του;
Ντάνιελ Κραφτ: Και πάλι, αυτό είναι απλώς ένα πρωτότυπο.
Ο τελικός μας στόχος είναι η αυτοματοποιημένη σύνθεση,
και ιδιαίτερα σε γηροκομεία, ο κόσμος παίρνει πολλαπλά φάρμακα,
και πολλές φορές μπερδεύονται,
έτσι θα ήταν το τέλειο μέρος να ξεκινήσουμε με αυτές τις τεχνολογίες.
Δεν θα γίνει η αρχή με εκτυπωτές στον πάγκο του μπάνιου σας.
Πρέπει να φερθούμε έξυπνα με το πώς θα τα κυκλοφορήσουμε,
αλλά με τόσες προκλήσεις με τη δοσολογία, την τήρηση της θεραπείας και την ακρίβεια,
και τώρα με τόσες απίθανες νέες τεχνολογίες
που μπορούν να ενσωματωθούν και να τις εκμεταλλευτούμε,
με τέτοιες προσεγγίσεις θα προωθήσουμε
ένα πραγματικό μέλλον υγείας και ιατρικής.
Οικοδεσπότης: Υπέροχα, σ' ευχαριστώ. ΝΚ: Ευχαριστώ.
(Χειροκρότημα)